kardosdrur/scandi-wiki huggingface dataset:
Royal Army

Royal Army var den engelske konges hær indtil Oliver Cromwells tropper, der kæmpede for parlamentet, vandt den engelske borgerkrig. Den senere britiske hær hedder ikke Royal Army, selvom de to andre værn hedder Royal Navy og Royal Air Force. 

Diverse grever og baroner betalte ikke skat, men opstillede i stedet for regimenter de selv bekostede. Når den engelske regent skulle i krig, kunne han/hun indsætte disse regimenter. Hvis greven eller baronen var rig, havde han et rytterregiment, ellers et infanteriregiment. Nogle opgaver var for banale eller bekostelige for en adelsmand, derfor oprettede kronen selv disse enheder: Royal Artillery med dyre kanoner, Royal Engineers med uglamourøse graveopgaver, Royal Signals med 'blodfattig' kommunikation, Royal Corps of Transport med prosaisk logistik osv. 
En krigsflåde var også for dyr for en enkelt adelsmand og var derfor kongelig; Royal Navy.
Da staten overtog militæret i 1800-tallet var det en blanding af kongelige og adelige regimenter, derfor kunne den britiske hær aldrig blive Royal Army (kongelig hær). Da Dronning Victoria yderligere var kejserinde af Indien, var den indiske hær teknisk set kejserlig. Ydermere indgik skotske enheder, der var oprettet af den skotske konge og derfor kongelige på den 'forkerte' måde.

Royal Air Force opstod først i 1918, men er et konglomerat af Royal Flying Corps fra Royal Engineers og Royal Naval Air Service fra Royal Navy – helt igennem kongelig. Tilsvarende udsprang Royal Tank Regiment i 1917 af Royal Artillery.

Dette problem er et rent britisk, idet andre monarkiers hære ikke har dette problem:
 I NATO hedder den danske hær; Royal Danish Army.
 Kungliga Armén; Sverige.
 Royal Norwegian Army; Norge.
 Koninklijke Landmacht; Holland/Nederlandene.
 Règio Esercito (Italien fra 1861 til 1943).
 Königliche Preußisches Heer, den største af Tysklands hære i 1. verdenskrig.

Kilder 

Hære
Mary Astor

Mary Astor (født Lucile Vasconcellos Langhanke; 3. maj 1906, død 25. september 1987) var en amerikansk skuespiller.

Hun modtog en Oscar for bedste kvindelige birolle for sin indsats som Sandra Kovak i filmen Den store løgn fra 1941.

Filmografi (udvalg) 
 Angreb på Panama (1942)

 Mød mig i St. Louis (1944)

 Many Happy Returns (1945)

 Ørkenbyen (1947)

 Act of Violence (1948)

 Pigebørn (1949)

Eksterne henvisninger 

 

Skuespillere fra Illinois
Amerikanere i 1900-tallet
Oscar for bedste kvindelige birolle
Hollywood Walk of Fame
Oscar-nominerede skuespillere
Pseudonymer
Undtagelsen

Undtagelsen er en roman fra 2004 skrevet af Christian Jungersen.

Romanen følger personerne Iben, Malene, Camilla og Anne-Lise, der alle arbejder på Dansk Center for Information om Folkedrab – en fiktiv organisation i København. Iben, Malene og Camilla modtager i starten alle tre dødstrusler på deres email fra en ukendt afsender. Ydermere har Iben være udsat for en voldsom hændelse i Kenya. Centralt i bogen er kvindernes sociale sammenspil.

Jungersen modtog i 2005 De Gyldne Laurbær og P2 Romanprisen for romanen. Da romanen udkom i USA i 2007 kaldte New York Times' anmelder, Marcel Theroux den for et arketypisk sofistikeret thriller-komplot.

Romanen blev filmatiseret i 2020.

Henvisninger 

Romaner fra Danmark
Litteratur i 2004
Mobning
Bækmarksbro

Bækmarksbro er en lille by i det nordlige Vestjylland med , beliggende i Flynder Sogn (en del dog i Møborg Sogn). Den ligger i Lemvig Kommune og hører under Region Midtjylland.

Bækmarksbro og området er også kendt for Tangsø og Flynder Kirke.

Flynder Å løber umiddelbart øst og syd om byen.

I byen findes en række forskellige aktiviteter.
I udkanten finder man Tangsø Idrætscenter, som bl.a. indeholder motionscenter, sportshal, svømmehal og selskabslokaler.

Byens skole (Tangsø Skole) og plejehjem blev renoveret i 2007. I umiddelbar tilknytning til skolen findes ligeledes en ungdomsklub.

Siden udsættelsen af bævere i området, kaldes Bækmarksbro af nogle for "Bævernes By".

Afstande: Bøvlingbjerg 7 kilometer, Vemb 8 kilometer, Lemvig 14 kilometer, Holstebro 23 kilometer, Struer 25 kilometer og Herning 64 kilometer.

I foråret 2019 har et par storke slået sig ned i Bækmarksbro. Det er første gang siden 2004 at der har været et tredje ynglepar i Danmark, og det har skabt et betydeligt tilløb af interesserede til byen. Eftersom storkereden kun befinder sig omkring 100 meter fra en befærdet vej, har Lemvig Kommune af hensyn til storkenes sikkerhed på opfordring af foreningen Storkene.dk sikret området med skiltning. Teksten 'Lavtgående Fly' på skiltene, som typisk bliver benyttet til at sikre ved lufthavne, er erstattet med 'Lavtflyvende Storke'.

Eksterne henvisninger 
 Tangsø Idrætscenters hjemmeside
 Tangsø Ungdomsklubs hjemmeside
 Bækmarksbro Borgerforening

Kilder 

Byer i Lemvig Kommune
You Really Got Me

You Really Got Me er en sang fra The Kinks' debutplade fra 1964, Kinks. Sangen er skrevet af Ray Davies og var gennembrudshittet for The Kinks. Den var deres tredje single og den første, der blev nummer et på hitlisten i England. Den blev derved kickstarten for gruppens karriere. Sangen er mange steder beskrevet som "sangen, der opfandt heavy metal". Sangen er bygget omkring et simpelt, men dog dengang originalt guitarriff, spillet med powerchords, som stort set aldrig var brugt før, samt distortion, som var en helt ny ting. Kinks-guitarist Dave Davies sagde, at han frembragte den forvrængede lyd ved at skære i sin forstærker med et barberblad.

I 2005 blev sangen valgt som "den bedste engelske rock-sang mellem 1955-65" i en lytterafstemning på den engelske radio BBC.

Eksterne henvisninger 
 

Rocksange
The Kinks
Prins Gustav (1887-1944)

Prins Gustav til Danmark (Christian Frederik Vilhelm Valdemar Gustav, 4. marts 1887 – 5. oktober 1944) var prins af Danmark, søn af kong Frederik 8. og dronning Louise.

Biografi 

Prins Gustav blev født den  på sine forældres sommerresidens Charlottenlund Slot nord for København i sin bedstefar Kong Christian 9.'s regeringstid. Han var det syvende af otte børn og den fjerde og yngste søn af Kronprins Frederik (den senere Frederik 8.) og Kronprinsesse Louise af Danmark (den senere Dronning Louise). Hans far var den ældste søn af Kong Christian 9. og Dronning Louise af Danmark, mens hans mor var den eneste datter af Kong Karl 15. og Dronning Louise af Sverige og Norge. Han blev døbt med navnene Christian Frederik Vilhelm Valdemar Gustav og var kendt som Prins Gustav.

Prins Gustav voksede op med sine søskende i forældrenes residenspalæ, Frederik VIII's Palæ på Amalienborg i København, og i familiens sommerresidens Charlottenlund Slot nord for København. Kronprinsparrets børn blev opdraget af deres mor, hvad der var usædvanligt for tiden, hvor opdragelsen af kongelige børn som regel blev varetaget af guvernanter. Under deres mors opsyn modtog kronprinsparrets børn en forholdsvis streng kristent domineret opdragelse, som lagde vægt på nøjsomhed, pligtopfyldelse, regelmæssighed, flid og orden.

Som barn led Prins Gustav af en sygdom, der gjorde ham svært overvægtig. Han gjorde ikke desto mindre karriere i militæret, men trak sig hurtigt tilbage. Han gjorde tjeneste ved den Kongelige Livgarde og blev i 1915 kaptajn à la suite. I 1934 blev han ærespræsident for de Danske Garderforeningers Fællesrepræsentation.

Den 2. februar 1935 stod han i den russisk-ortodokse kirke i København, hans kusine Hendes Kejserlige Højhed storfyrstinde Olga Alexandrovna af Rusland og hendes ægtefælle oberst Nikolaj Kulikovsky fadder til premierløjtnant i den Kongelige Livgarde Christian Frederik von Schalburgs søn Aleksander.

Gustavs moder overlod ham Egelund Slot, som hun havde bygget 1915-1917, og det blev hans faste bolig.

Prins Gustav var ugift og barnløs, og han tilbragte en stor del af sit liv sammen med sin ugifte søster, Prinsesse Thyra (1880-1945). Sammen besøgte de ofte deres broder, Haakon 7. af Norge, efter at han var blevet valgt til konge af Norge.

Prins Gustav døde på Egelund Slot i 1944.

Titler, prædikater og æresbevisninger

Titler og prædikater fra fødsel til død 
 4. marts 1887 – 5. oktober 1944: Hans Kongelige Højhed Prins Gustav til Danmark

Æresbevisninger

Danske dekorationer 
 : Ridder af Elefantordenen (R.E.)  (1905)

Udenlandske dekorationer 
 : Ridder af Serafimerordenen (S.Sph.)  (1906)

Anetavle 
Se Christian 10.s anetavle

Noter

Litteratur

Eksterne henvisninger 
 

Prinser fra Danmark
Huset Glücksburg
Riddere af Serafimerordenen
Kia Motors

Kia Motors () er en sydkoreansk bilproducent og bilmærke. Virksomheden har hovedsæde i Seoul og er delvist ejet af konglomeratet Hyundai Motor Group gennem forskellige aktiebesiddelser og er dermed i familie med Hyundai Motor, som ved udgangen af 2011 ejede 33,99 % af Kia Motors.

Historie 
Oprindeligt var bilproduktionen baseret på Mazda-dele, mens dagens modeller er egne konstruktioner.

Modeller

Eksterne henvisninger 

 Kia Korea
 Kia Danmark

Kilder 

 
Virksomheder i Seoul
Etableret i 1944
Ga-Jol

Ga-Jol er et lakridsmærke. Navnet er en bearbejdet forkortelse for producenten Galle & Jessen. Ga-Jol-pastillen blev lanceret i 1933 i den kendte blå æske (i dag forbeholdt varianten Ga-Jol original), der i 2001 fik klassikerprisen for godt og tidløst design.

Gajoler findes i mange smagsvarianter. Reklamesloganet for produktet er, at "det danske vejr er Gajol-vejr" og "Jeg er i lommen på dig".
Sloganet "Det danske vejr er Gajol-vejr" er skrevet af Paul Anker Nielsen.

Kendetegnet ved alle de mange varianter er, at der i hver 'flap' på æsken er påskrevet et ordsprog eller citat, såsom: 
"Den, som ikke laver fejl, laver som regel slet ingen ting."

Den eneste nulevende dansker, der har fået et citat trykt på en Ga-Jolpakke, er forfatter og historiker Kåre Johannessen med citatet:
"Demokrati er at uddele ansvaret på så mange, at det forsvinder."

Ga-Jol er også et mærke for tyggegummi, chokoladepålæg, og spiritus. På ingen af disse varianters emballage er der skrevet ordsprog.

Referencer i populærkulturen 
Gajoler anvendes også som slang for kvinders bryster. Dette forekommer blandt andet i Lone Kellermann og Kim Larsens hit fra 1978, Se Venedig og dø.

Referencer 

Slik
Etableret i 1933
Toms
Lakrids
AlfaView

AlfaView var en dansk virksomhed, der specialiserede sig i salg og produktion af LCD- og plasmafjernsyn.

Deres specialisering gjorde dem unikke på det danske marked, idet konkurrenterne enten var hi-fi-butikker, eller supermarkeder, der også sælger en lang række andre produkter.

Virksomheden blev grundlagt af Ole de Leeneer i 2003. Primo juni 2006 havde man ni forretninger, og forventede at åbne yderligere to inden for kort tid. Desuden foretog man salg via firmaets websted.

AlfaView gik konkurs d. 19. juni 2007, efter at en koreansk leverandør til selskabet også gik konkurs.

Eksterne henvisninger 
 AlfaView
 Fladskærmskonkurs for AlfaView

Noter 

Elektronikkæder i Danmark
Etableret i 2003
Ophørt i 2007
Rummelpot

Rummelpot (også rumlepot eller rumlepotte) er et folkemusikinstrument, som er kendt i Europa siden 1500-tallet. Instrumentet består af en keramisk potte, hvis åbning er dækket af en membran (mest en tørret dyreblære) med hul i, hvorigennem der er stukket en pind eller et tagrør, der gnides med våde fingre. Herved bringes skindet til at vibrere, og en brummende og rumlende lyd opstår. Rummelpotten stammer med stor sandsynlighed fra Nederlandene og udbredte sig derfra til Nordtyskland og Danmark. Instrumentet blev i Danmark især anvendt af børn, der nytårsaften gik fra hus til hus for at få æbleskiver, bolsjer og andet slik (se Rummelpot (nytårsskik)).

Rumlepotter opfattes i nyere tid især som sønderjysk fænomen, men var tidligere langt mere udbredt. I slutningen af 1660erne blev det forbudt at gå med rumlepotte i København, efter at der blev larmet alt for meget midt i juletiden .

Æ Rummelpot kaldes også et populært satirisk tidsskrift fra Sønderjylland, som udkommer hvert år ved juletiden.

Eksterne henvisninger 
 DR 2 Frilandshaven: Rumlepotte

Referencer 

Folkemusikinstrumenter
Prinsesse Thyra (1880-1945)

Prinsesse Thyra af Danmark (Thyra Louise Caroline Amalia Augusta Elisabeth) (14. marts 1880- 2. november 1945) var datter af Frederik 8. og Louise af Sverige-Norge. Hun var opkaldt efter sin faster hertuginde Thyra af Cumberland. 

Hun blev aldrig gift.

Biografi 

Prinsesse Thyra blev født den 14. marts 1880 i Frederik VIII's Palæ på Amalienborg Slot i København i sin farfar Kong Christian 9.'s regeringstid. Hun var det sjette barn og tredje datter af Kronprins Frederik (den senere Frederik 8.) og Kronprinsesse Louise af Danmark. Hendes far var den ældste søn af Kong Christian 9. og Dronning Louise af Danmark, mens hendes mor var den eneste datter af Kong Karl 15. og Dronning Louise af Sverige og Norge. Hun blev døbt med navnene Thyra Louise Caroline Amalie Augusta Elisabeth og var kendt som Prinsesse Thyra (opkaldt efter sin fars søster Prinsesse Thyra).

Prinsesse Thyra voksede op med sine søskende i forældrenes residens i Frederik VIII's Palæ på Amalienborg Slot og i sommerresidensen Charlottenlund Slot ved Øresund nord for København. Kronprinsparrets børn blev opdraget af deres mor, hvad der var usædvanligt for tiden, hvor opdragelsen af kongelige børn som regel blev varetaget af guvernanter. Under deres mors opsyn modtog kronprinsparrets børn en forholdsvis streng kristent domineret opdragelse, som lagde vægt på nøjsomhed, pligtopfyldelse, regelmæssighed, flid og orden.

Titler, prædikater og æresbevisninger

Titler og prædikater fra fødsel til død 
 14. marts 1880 – 2. november 1945: Hendes Kongelige Højhed Prinsesse Thyra af Danmark

Anetavle 
Se Christian 10.s anetavle

Litteratur

Eksterne henvisninger 
 

Prinsesser fra Danmark
Huset Glücksburg
Personer fra København
Ice Cube

Ice Cube (født O'Shea Jackson, 15. juni 1969, i Crenshaw, Los Angeles, Californien) er en amerikansk rapper og skuespiller. Han var som rapper tidligere medlem af CIA, N.W.A, Westside Connection, og er nu medlem af super rap gruppen . Som skuespiller har han medvirket i en lang række film. Han er gift med Kim Jackson, og de har fire børn.

Kunstnernavnet Ice Cube kommer af, at Ice Cubes storebror en gang truede med at kyle ham ind i en fryser, da de var små og oppe at slås, og sagde, at han ville forvandle ham til en "Ice cube".

Diskografi 
N.W.A-udgivelser
 Straight Outta Compton, 1988 
 Fuck Tha Police, 1988 

Soloudgivelser
 AmeriKKKa's Most Wanted, 1990 
 Kill At Will, 1990 – EP 
 Death Certificate, 1991 
 The Predator, 1992 
 Lethal Injection, 1993 
 Bootlegs & B-Sides, 1994 – Karma 
 Featuring Ice Cube, 1997 – Karma 
 War & Peace – Volume 1 (The War Disc), 1998 
 War & Peace – Volume 2 (The Peace Disc), 2000 
 Ice Cube – Greatest Hits 2001 – Karma
 Laugh Now, Cry Later, 2006
 Raw Footage, 2008
 I Am The West, 2010
Everythang's Corrupt, 2018

Singleudgivelser 
At Tha Movies, 2007
 I Rep That West, 2010
 Drink the Kool-Aid, 2012
 Everythang´s Corrupt, 2013
 Crowded, 2013
 Sic Them Youngins On ´Em, 2014
 Drop Girl, 2014
 Real People, 2016
 Only One Me, 2017
 Good Cop Bad Cop, 2017

Filmografi 
 Boyz n the Hood, 1991 ("Doughboy" Darren) 
 Trespass, 1992 (Savon) 
 The Glass Shield, 1994 (Teddy Woods) 
 Higher Learning, 1995 (Fudge) 
 Friday, 1995 (Craig) 
 Dangerous Ground, 1997 (Vusi Madlazi) 
 Anaconda, 1997 (Danny Rich) 
 The Players Club, 1998 (Reggie) 
 I Got the Hook Up, 1998 (Gun Runner) 
 Three Kings 1999 (Sgt. Chief Elgin) 
 Thicker Than Water, 1999 (Slink) 
 Next Friday, 2000 (Craig) 
 Ghosts of Mars, 2001 (Desolation Williams) 
 All About the Benjamins, 2002 (Bookum) 
 Barbershop, 2002 (Calvin Palmer) 
 Friday After Next, 2002 (Craig) 
 Torque, 2004 (Trey) 
 Barbershop 2: Back in Business, 2004 (Calvin Palmer) 
 Are We There Yet?, 2005 (Nick Persons) 
 xXx: State of the Union, 2005 (Darius Stone)
 Are We Done Yet?, 2007 (Nick Persons)
 First Sunday, 2008 (Durell)
 The Longshots, 2008 (Curtis Plummer)
 The Janky Promoters, 2009 (Russell Redds)
 Lottery Ticket, 2010 (Mr. Washington)
 Rampart, 2011 (Kyle Timkins)
 21 Jump Street, 2012 (Captain Dickson)
 Ride Along, 2014 (James Payton)
 22 Jump Street, 2014 (Captain Dickson)
 Barbershop: The Next Cut, 2016 (Calvin Palmer)
 Ride Along 2, 2016 (James Payton)
 Fist Fight, 2017 (Strickland)
 xXx: Return of Xander Cage, 2017 (Darius Stone)
 The High Note, 2020 (Jack Robertson)

Eksterne henvisninger 

 Officiel website
 
 

Rappere fra USA
Skuespillere fra Californien
Musikere fra Priority Records
Personer fra Los Angeles
Haditha-massakren

Haditha-massakren er en massakre begået af amerikanske styrker den 19. november 2005 i Haditha i Irak, hvor en gruppe marinesoldater har dræbt 24 civile, heriblandt 3 børn. Massakren sammenlignes med My Lai-massakren under Vietnamkrigen. Der i øjeblikket undersøgelser i gang både fra irakisk og amerikansk side for at finde frem til hvad der faktisk skete.

Kilder 

Irakkrigen
Irak
United States Marine Corps
Anticyklon

Anticyklon er den fagmeteorologiske betegnelse for et højtryksområde.

Meteorologi
Teutoner

Teutonerne er nævnt som en germansk stamme i tidlige historiske skrifter af grækerne og romerne. Ifølge Ptolemaios' kort levede de i Jylland. Mest sandsynligt stammede teutonerne fra Thy, der på det tidspunkt (i lighed med Vendsyssel) var en selvstændig ø. Først senere smeltede Thy og Vendsyssel sammen ved den fortsatte landhævning efter istiden i det nuværende Han Herred. 

Tyske historikere forbandt ikke navnet teuton med deres proto-germanske forfædre før 1200-tallet.

Ca. 120 f.Kr. udvandrede mange teutonere, sammen med kimbrerne og ambronerne, fra deres områder i Skandinavien og drog mod det sydlige Europa. Det førte til gentagne sejre over romerne, men i år 102 f.Kr. blev teutonerne stoppet og udryddet af konsulen Gaius Marius i Slaget ved Aquae Sextiae. Nogle teutoniske høvdinger, samt deres konge Teutobod, blev taget til fange og fremvist for kimbrerne ved Slaget ved Vercellae 101 f.Kr., der også førte til kimbrernes udryddelse.

Forfatteren Bent Haller har skrevet en roman som omhandler Teutonernes historie, Brage Kongesøns Saga.

Eksterne kilder og henvisninger

Antikken
Tidligere folkeslag i Europa
Germanske stammer
Anne-Lise Gabold

Anne-Lise Gabold (født Anne-Lise Rosberg 5. oktober 1941) er en dansk skuespillerinde, instruktør og pædagog.

Hun er uddannet fra Det Kongelige Teaters Elevskole 1968.

Anne-Lise har spillet en række roller, bl.a på Det Kgl. Teater, Det Ny Teater, Nørrebros Teater, Teater Sorte Hest og Kaleidoskop.

På TV har hun optrådt i TV-teatret hvor hun har medvirket som Julie i Frk Julie af Strindberg og som hustruen i Båndet af Strindberg m.fl.
Derudover har hun medvirket i serierne Bryggeren, TAXA og Rejseholdet.

Anne-Lise Gabold har modtaget to Bodil-statuetter, en for Vera i Midt i en jazztid og en for Sylvie i En lykkelig skilsmisse (1975).

Udvalgt filmografi 
 Midt i en jazztid – 1969
 Farlige kys – 1972
 Flugten – 1973
 Hjerter er trumf – 1976
 Sådan er jeg osse – 1980
 Isfugle – 1983
 Elise – 1985
 Den kroniske uskyld – 1985
 Sort høst – 1993
 Nynne – 2005

Eksterne henvisninger 
 

Skuespillere fra Danmark
Bodilprisen for bedste kvindelige birolle
Bodilprisen for bedste kvindelige hovedrolle
Pædagoger fra Danmark
Lemming

Lemmingen (latin:Lemmus lemmus, norsk:lemen, svensk :fjällämmel ) er en gnaver og er udbredt i kolde og arktiske strøg, som i Kolahalvøen og i de høje bjerge i Skandinavien. 

Lemmingen er kendt for sine periodiske populationssvingninger. Hvert 3-4. år er der mange flere lemminger end i de øvrige år.

Den pludselige optræden af store flokke af lemminger blev omkring 1600 forklaret ved, at disse dyr ikke formerer sig på sædvanlig måde, men "avles" i skyerne og falder ned fra himmelen. Det var Ole Worms fortjeneste at modbevise denne teori.

 
På Grønland er der siden årtusindskiftet konstateret et stort fald i bestanden af lemminger, hvilket har haft katastrofale følger for fødekæden af rovdyr.

En moderne myte har hævdet, at lemminger begår masseselvmord ved at kaste sig i havet, når de når frem til det. Det passer ikke, men det er rigtigt, at lemminger tager af sted i samlet flok, hvor de kan være så mange, at man får indtryk af, at selve landskabet bevæger sig. I den myldrende flok omkommer nogle, når de skubbes ud fra skrænter af andre individer, eller de drukner under krydsning af vandløb. Myten skyldes Walt Disney Company, der indspillede filmen White Wilderness i Alberta i 1958.  I Alberta er lemminger sjældne, så filmskaberne tog til Manitoba, hvor de købte et dusin dyr af inuitbørn. Ved krydsklipning af filmen fik de den lille flok til at se ud som en hel lemminghær på vandring. Videre ville filmskaberne gerne dokumentere lemmingens påstående dødsdrift, så zoologen James R. Simon gav dyrene hjælp under optagelserne ved at skubbe dem ud fra en skrænt.

Lemmingfamilien består af 16 forskellige arter på 7-15 cm med en stump hale og små ører, som forsvinder i deres store bløde pels. De er vegetare og spiller en stor rolle som naturlig fødekilde for rovdyr.  De vejer ca 30 gram og lever i op til et år men kan alligevel nå at få op til 8 kuld med op til 6 unger. Hunnerne er drægtige i 3 uger, og ungerne bliver født nøgne og kan først se noget efter 10 dage. Efter 3 uger kan de klare sig selv.

Henvisninger

IUCN Rødliste - ikke truede arter
Studsmus
Lineær funktion

I matematikken er en lineær funktion (også kaldet en lineær transformation, lineær afbildning eller lineær operator) en funktion mellem to vektorrum, der bevarer vektoraddition og skalarmultiplikation. Med andre ord bevarer den linearkombinationer.

I abstrakt algebra er en lineær transformation en homomorfi af vektorrum.

Definition og første følger 

Hvis V og W er vektorrum over det samme legeme K, siges f : V → W at være en lineær transformation, hvis der for alle vektorer x og y i V og alle skalarer a i K gælder, at

Dette er ækvivalent med at sige, at f bevarer linearkombinationer, hvilket vil sige, at der for alle vektorer x1, ..., xm i V og skalarer a1, ..., am i K gælder, at

Det hænder, at V og W betragtes som vektorrum over forskellige legemer. Da er det normalt at specificere hvilket af disse legemer, der brugtes til at definere, at transformationen var lineær. Hvis V og W betragtes som K-vektorrum som ovenfor, taler man typisk om K-lineære afbildninger. Eksempelvis er konjugeringen af komplekse tal en R-lineær afbildning C → C, men den er ikke C-lineær.

Det følger af definitionen, at f(0) = 0, hvorfor lineære transformationer til tider kaldes homogene lineære transformationer.

Eksempler 

 Hvis A er en m × n-matrix over R, definerer A en lineær transformation fra Rn til Rm ved at sende søjlevektoren x ∈ Rn i søjlevektoren Ax ∈ Rm. Enhver lineartransformation mellem endeligdimensionale vektorrum opstår således.
 Integralet danner en lineær afbildning fra rummet af alle reelle integrable funktioner defineret på et vilkårligt interval til R.
 Differentiation er en lineær transformation fra rummet af alle differentiable funktioner til rummet af alle funktioner.

Se også 
 Kompakt lineær operator

Lineær algebra
Abstrakt algebra
Ilse Rande

Ilse Winnie Rande (født 23. juni 1950 i København, død 31. marts 2022) var en dansk skuespillerinde.

Rande var uddannet fra Skuespillerskolen ved Aarhus Teater og fik herefter roller på teatret. Hun har også i en 10-årig periode været tilknyttet Det Kongelige Teater.

På tv har Ilse Rande bl.a. medvirket i serierne Strandvaskeren, Een stor familie, Nana, Hvide løgne, og Rejseholdet.

Hun er begravet på Egebæksvang Kirkegård.

Udvalgt filmografi

TV-Serier

Eksterne links

Referencer 

Skuespillere fra Danmark
Født i 1950
Døde i 2022
Reynolds tal

Reynolds tal, også kaldet Reynolds konstant, er en vigtig dimensionsløs enhed indenfor fluidmekanikken. Tallet bruges til at forudsige om en strømning bliver laminar eller turbulent.

For cirkulære rør gælder det, at en strømning bliver laminar, hvis Reynolds tal er under 2300, og turbulent, når Reynolds tal er over 4000. Reynolds tal beregnes for cirkulære rør som:

,

hvor  er middelhastigheden,  er den hydrauliske radius (hydraulisk diameter / 4) og  er væskens kinematiske viskositet.

Et høj reynolds tal, er udtryk for et turbulent flow. Dette ses i billedet til højre. Er med stor sandsynlighed over 4000.

Reynolds tal er opkaldt efter Osborne Reynolds, som fremsatte begrebet i 1883.

Kilder 

Fysik